Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Komission lausunto, annettu 31 päivänä toukokuuta 1985, Euroopan yhteisöihin liittymistä koskevista Espanjan kuningaskunnan ja Portugalin tasavallan hakemuksista



Virallinen lehti nro L 302 , 15/11/1985 s. 0003 - 0004



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Komission lausunto, annettu 31 päivänä toukokuuta 1985, Euroopan yhteisöihin liittymistä koskevista Espanjan kuningaskunnan ja Portugalin tasavallan hakemuksista EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 98 artiklan, ottaa huomioon Euroopan talousyhteisön perustamissopimuksen ja erityisesti sen 237 artiklan, ottaa huomioon Euroopan atomienergiayhteisön perustamissopimuksen ja erityisesti sen 205 artiklan, sekä katsoo, että Espanjan kuningaskunta ja Portugalin tasavalta ovat hakeneet kyseisten yhteisöjen jäsenyyttä, komissiolla on jo 19 päivänä toukokuuta ja 29 päivänä marraskuuta 1978 antamissaan lausunnoissa ollut tilaisuus ilmaista mielipiteensä tietyistä näistä hakemuksista johtuviin ongelmiin liittyvistä olennaisista näkökohdista, kyseisten valtioiden liittymisehdoista ja yhteisöjen perustamissopimuksiin liittymisen vuoksi tehtävistä mukautuksista on neuvoteltu yhteisöjen sekä jäsenyyttä hakevien valtioiden välisissä konferensseissa; yhteisöjen edustuksen ykseys on varmistettu noudattaen perustamissopimuksissa määrättyä toimielinten välistä vuoropuhelua; kun neuvottelut on nyt saatu päätökseen, niissä sovitut määräykset osoittautuvat kohtuullisiksi ja asianmukaisiksi; yhteisö voi näin ollen laajetessaan osallistua entistä tiiviimmin kansainvälisten suhteiden kehittämiseen säilyttäen samalla sisäisen yhteenkuuluvuutensa ja toimintakykynsä, jäsenyyttä hakeneiden valtioiden tullessa yhteisöjen jäseniksi ne hyväksyvät varauksitta perustamissopimukset ja niiden poliittiset tavoitteet, kaikki perustamissopimusten voimaantulon jälkeen tehdyt päätökset sekä yhteisöjen kehittämiseksi ja vahvistamiseksi toteutuneet vaihtoehdot, erityisesti yhteisöjen perustamissopimuksissa perustetun oikeusjärjestyksen keskeisiin piirteisiin kuuluu tiettyjen niiden määräysten ja tiettyjen yhteisöjen toimielinten antamien säädösten välitön sovellettavuus, yhteisön lainsäädännön ensisijaisuus sen kanssa ristiriidassa oleviin kansallisiin säännöksiin ja määräyksiin nähden sekä yhteisön lainsäädännön yhdenmukaisen tulkinnan takaavat menettelytavat; yhteisöihin liittyminen edellyttää näiden sääntöjen, sitovuuden tunnustamista; näiden sääntöjen noudattaminen on välttämätöntä yhteisön lainsäädännön tehokkuuden ja yhtenäisyyden takaamiseksi, moniarvoisen demokratian sekä ihmisoikeuksien kunnioittamisen periaatteet ovat Euroopan yhteisöiksi yhdistyneiden valtioiden kansojen yhteistä perintöä ja siten näihin yhteisöihin kuulumisen olennainen osa, ja yhteisöjen laajentaminen käsittämään Espanjan kuningaskunnan ja Portugalin tasavallan lujittaa osaltaan rauhaa ja vapautta turvaavia tekijöitä Euroopassa, ANTAA PUOLTAVAN LAUSUNNON Espanjan kuningaskunnan ja Portugalin tasavallan liittymisestä Euroopan yhteisöihin. Tämä lausunto on osoitettu neuvostolle. Tehty Brysselissä 31 päivänä toukokuuta 1985. Komission puolesta